钦定古今图书集成/理学汇编/经籍典/第137卷 > 《旱麓 羔裘》
## 钦定古今图书集成/理学汇编/经籍典/第137卷 > 《旱麓 羔裘》

崔杼弑庄公，合士大夫盟，盟者皆脱剑而入，言不疾
指，血至者死，所杀者十馀人。次及《晏子》，奉杯血仰天
而叹曰：“恶乎崔杼！将为无道而杀其君！”于是盟者皆
视足。崔杼谓《晏子》曰：“子与我，吾将与子分国；子不与
我杀子。直兵将推之，曲兵将钩之，吾愿子之图之也。”
晏子曰：“吾闻留以利而倍其君，非仁也；劫以刃而失”
其志者，非勇也。《诗》曰：“莫莫葛藟，施于条枚。恺悌君子，
求福不回。婴其可回矣？直兵推之，曲兵钩之，婴不之
革也？”崔杼曰：“舍晏子。”晏子起而出，授缨而乘，其仆驰。
晏子抚其手曰：“糜鹿在山林，其命在庖厨。命有所悬，
安在疾驱？安行成节，然后去之。《诗》曰：‘羔裘如濡，恂直
且侯。彼己之子，舍命不渝’。”晏子之谓也。